Mirjam Pressler by 'n lesing in die Berlynse Anne Frank Sentrum, 2012.
Mirjam Pressler na die afloop van 'n lesing oor haar roman Rosengift in die Stadtbibliothek Duisburg, 2004
Mirjam Pressler en Amos Oz by die Leipzig Boekeskou 2015
Mirjam Pressler (18 Junie 1940 in Darmstadt – 16 Januarie 2019 in Landshut) was 'n Duitse skryfster en vertaler. Sy is bekend as een van die suksesvolste Duitse kinder- en jeugboekskrywers, maar sy skryf ook boeke vir volwassenes en vertaal ander werke uit Hebreeus, Engels, Nederlands en Afrikaans in Duits.
3 Uitgesoekte publikasies
5 Werke vertaal uit Afrikaans
Mirjam Pressler is die buite-egtelike kind van 'n Joodse moeder. Sy word by pleegouers groot. Sy voltooi haar skoolloopbaan by 'n gimnasium in Darmstadt en Bensheim, studeer dan aan die Hochschule für Bildende Künste in Frankfurt am Main, asook Tale in München, en bring een jaar in 'n kibboets in Israel deur. Uit 'n verhouding met 'n Israeli wat in die skeihof opeindig is drie dogters gebore. In 1970 keer Mirjam Pressler na München terug en werk sedertdien as vryskutskrywer. Tans bly sy in Landshut. Mirjam Pressler is lid van die PEN-Zentrum Deutschland.
Haar probleemboeke konfronteer die leser met die werklikheid van die kinders en jeug van vandag en die verlede. Sy stel moeilike lewensomstandighede as die sentrale verhaalgegewe. Enige hoop op 'n kitsoplossing word verydel. Tog skyn daar aan die einde van die verhaal dikwels vertroue en vaste hoop deur. Die Jodeslagting word in 'n hele reeks van haar werke aangeroer: die oorlewingstryd van 'n agtjarige Jodin vorm die spilpunt in Malka Mai.
Ek vind dit eenvoudig wonderlik wanneer mense dit regkry om uit skerwe en puin weer iets op te bou
— Mirjam Pressler
Biografiese, maar ook outobiografiese elemente word dikwels in haar boeke verweef, hoewel dit slegs die verhaalgrondslag vorm.
As vertaler het Mirjam meer as 300 titels uit Hebreeus, Engels en Nederlands in Duits vertaal, waaronder die werke van John Steinbeck (Von Mäusen und Menschen), Peter van Gestel, Uri Orlev (Lauf, Junge, lauf), Amos Oz (Unter Freunden, Judas) en Zeruya Shalev. Haar een hoofwerk is die vertaalde dagboeke van Anne Frank. Haar roman Grüße und Küsse an alle: Die Geschichte der Familie von Anne Frank staan sentraal in die Frankfurt leesfees Frankfurt liest ein Buch 2015.
Uitgesoekte publikasies[wysig | wysig bron]
1980: Bitterschokolade, Beltz & Gelberg (Weinheim), ISBN 978-3-407-80630-7.
1981: Stolperschritte, roman. Spectrum (Stuttgart), ISBN 978-3-7976-1354-7.
1986: Mit vierundsechzig stirbt man nicht, misdaadroman
1994: Wenn das Glück kommt, muss man ihm einen Stuhl hinstellen, roman. Beltz & Gelberg Weinheim, ISBN 978-3-407-79648-6.
2005: Wundertütentage, kinderroman
2009: Nathan und seine Kinder, kinderroman. Beltz & Gelberg, Weinheim, ISBN 978-3-407-81049-6.
2009: Grüße und Küsse an alle. Die Geschichte der Familie von Anne Frank (medewerker: Gerti Elias), S. Fischer Verlag, Frankfurt am Main, ISBN 978-3-10-022303-6.
2011: Ein Buch für Hanna, roman. Beltz & Gelberg, Weinheim, ISBN 978-3-407-81079-3.
2011: Guten Morgen, gute Nacht, gedigte. Illustrasie: Helga Bansch, Beltz & Gelberg, Weinheim, ISBN 978-3-407-79338-6.
1980: Oldenburger Kinder- und Jugendbuchpreis, vir Bitterschokolade
1981: La vache qui lit, vir Stolperschritte
1994: Deutscher Jugendliteraturpreis, spesiale prys vir die vertaling van Die inkvoël (uit Afrikaans)
1995: Deutscher Jugendliteraturpreis, vir Wenn das Glück kommt, muß man ihm einen Stuhl hinstellen
1995: La vache qui lit, vir Wenn das Glück kommt, muß man ihm einen Stuhl hinstellen
2001: La vache qui lit, vir Malka Mai
2002: Deutscher Bücherpreis, vir Malka Mai
2004: Deutscher Bücherpreis, vir haar lewenswerk
2004: LesePeter Februarie, vir Die Zeit der schlafenden Hunde
2005: Deutsche Medialen, vir die boek Robin Hood
2008: Esel des Monats Maart 2008, vir Shylocks Tochter
2009: Corine – Internationaler Buchpreis vir Nathan und seine Kinder
2010: Deutscher Jugendliteraturpreis, spesiale prys vir gesamentlike werk
2015: Preis der Leipziger Buchmesse vir die vertaling van Amos Oz se werk uit Hebreeus: Judas]] in die afdeling Vertalings
2015: Internationaler Literaturpreis – Haus der Kulturen der Welt vir die vertaling van Judas deur Amos Oz.
Werke vertaal uit Afrikaans[wysig | wysig bron]
1992: Tintenvogel, oorspronklik Die inkvoël deur Maretha Maartens (1987)
1994: Sing noch einmal, mein Bruder, oorspronklik Donkerboskind deur Louis Krüger (1985)
Anne Goebel: So etwas wie Zuversicht. Mehr als 60 Bücher hat Mirjam Pressler in den vergangenen 30 Jahren veröffentlicht. In ihren Geschichten konfrontiert sie den Leser meist mit der ungeschönten Wirklichkeit. In: Süddeutsche Zeitung Nr. 217, 20./21. September 2014, 0174-4917, S. R20
Wikimedia Commons bevat media in verband met Mirjam Pressler.
Mirjam Pressler in die katalogus van die Duitse Nasionale Biblioteek (de)
Amptelike webblad van Mirjam Pressler
Mirjam Pressler by lyrikwelt.de
Onderhoud met Mirjam Pressler by Die blauen Seite
Profiel by die Erlanger-übersetzerwerkstatt
Ontsluit van "https://af.wikipedia.org/w/index.php?title=Mirjam_Pressler&oldid=1889659"
Die bladsy is laas op 17 Januarie 2019 om 13:51 bygewerk.